
Előterjesztés Szentendre Város Önkormányzat 2008. évi költségvetési koncepciójáról és tájékoztató a 2007. I-IX. havi költségvetési gazdálkodásról
Előadó: dr. Dietz Ferenc
Szentendre Város Önkormányzat Képviselő-testületének

352/2007. (XI. 20.) Kt. sz. határozata:

1. 
Szentendre Város Képviselő-testülete a 2007. I-IX. havi költségvetési tájékoztatót 
elfogadja.

2. 
A Képviselő-testület megtárgyalta és elfogadja a 2008. évi költségvetési koncepcióról 
szóló előterjesztést az alábbi kiegészítésekkel:

· kisebbségi önkormányzatok támogatása,

· 2 fő fejlesztő pedagógus foglalkoztatása,

· a Fűtőmű I. ütemét tervezzék be a 2008. évi költségvetésbe 150 millió forinttal,
· az Önkormányzat vizsgálja meg annak lehetőségét, hogy az M0-s híd megépülésével a környéken felértékelődött ingatlanok hasznosításában hogyan tud aktívan részt venni.
· a költségvetési rendelet szöveges részében szerepeljen az értékalapú ingatlanadó bevezetésére való felkészülés menetrendje;

· Szentendre város nyári rendezvénysorozata 50. évfordulójának költségvetésének önkormányzati támogatása változatlan legyen,
· a koncepció II. fejezet 3. pontjának 5. bekezdése egészüljön ki azzal, hogy „A lehívás sorrendjénél elsőbbséget kell, hogy élvezzenek azok a fejlesztések, amelyek adó vagy egyéb bevételt növelő illetve a kiadás csökkentő működést  tesznek lehetővé  és hosszabb távon is stabil bevételt biztosítanak.”

· a koncepció egészüljön ki azzal, hogy a hitelfelvétel vagy kötvénykibocsátás esetén is ki kell dolgozni azokat a szabályokat, melyek a fel nem használt pénz „befektetését” célozza meg. 

· a bizottság javasolja, hogy a Képviselő-testület határozza meg a projektek sorrendjét, prioritását.

· a februári Képviselő-testületi ülésre készüljön el a vagyongazdálkodási koncepció I. fordulós tárgyalásra alkalmas változata; 
· a koncepció II. fejezet 1. pontjának 5. bekezdése egészüljön ki azzal, hogy „ Fontos a bevételeket biztosító helyi rendeletek felülvizsgálata: elsősorban költségvetési és pénzügyi szempontból.”

· A koncepció II. fejezet 3. pontja a személyi juttatásoknál egészüljön ki azzal: A teljesítményértékelési rendszer figyelembevételével történjen meg a jutalmazási rendszer kidolgozása. A kiemelt munkát végző köztisztviselő maximum 1 havi juttatásban részesülhet;
· Törekedni kell, hogy év közben előirányzat módosítások időben kerüljenek átvezetésre.”

· A jövő évi költségvetés tervezése során keresni kell azokat a megoldásokat, amelyekre ugyan többletköltség fordításával, más oldalon városüzemeltetési kiadást lehet csökkenteni

· Külső forrás igénybevételével (de bizonyos mértékű belső forrásból is) olyan infrastrukturális beruházás létesítése, amelyek befektetéseken és egyéb más csatornákon keresztül többlet bevételt realizálnak

· Minimális pénzráfordítással olyan városüzemeltetési feladatok végrehajtása, amellyel a városnak a turisztikai és befektetési vonzereje növelhető

· Zöld város program keretében olyan tartalékképzés, amellyel az intézményeinknél energetikai racionalizálás megvalósítható. 
· Keretet kell biztosítani az idősek egészségi állapotának javítását célzó előadás-sorozat, fórumok, rendezvények feltételrendszerének megszervezésére;
· A tavaly betervezett összeghez képest magasabb összegben kell betervezni  a panel program támogatási összegét.
A Képviselő-testület a 2008. évi költségvetés készítéséhez a prioritásokat, a koncepcióban leírtaknak megfelelően határozza meg. 
A Képviselő-testület jóváhagyja a 2008. évi költségvetés tervezett időrendi ütemezését. 
Felelős: 
Polgármester, Jegyző

Határidő: 2008. évi költségvetés készítése

K. m. f.


dr. Dietz Ferenc  s. k.
dr. Molnár Ildikó s. k.


polgármester
jegyző

Kapja:

1. Önkormányzati és Szervezési Iroda – irattár

2. A Képviselő-testület tagjai - Weboldalon
3. Közgazdasági és Vagyoniroda - intézkedésre

Közzétéve az F/Közös/Határozatok mappában és a Weboldalon.
A kiadmány hiteléül:
Szentendre, 2007. december 10.
Skultéti Mária
jegyzőkönyvvezető

